21 koš Gordana Giričeka u utakmici protiv Warriorsa (12/11/02) - 2002-11-12
"Grizliji" jedina ekipa u NBA-u bez pobjede u ovoj sezoni
Memphis Grizzliesi su izgubili još jednom – ovaj puta od Golden State Warriorsa sa 101-108 na domaćem terenu. Nakon prvih osam utakmica sezone, “grizliji” su jedina ekipa NBA lige bez ijedne pobjede. Iako na gubitničkoj strani, mladi hrvatski košarkaš Gordan Giriček igrao je odlično. Sa 21 košem, bio je drugi strijelac svoje ekipe, iza Paua Gasola, koji je ubacio 24 poena. Minnesota Timberwolvesi izgubili su u San Antoniju sa 75-91. U Dallasu, domaći Mavericksi svladali su Portland Trailblazerse sa 82-73 i tako su, nakon sedam utakmica, ostali jedina nepobijeđena ekipa u NBA ligi. Ovo im je, inače, najbolji početak sezone u povijesti kluba. Pobjedu mogu velikim dijelom zahvaliti razigranom Dirku Nowitzkom, koji je uz 26 koševa, imao i 17 skokova – što mu je rekord ove sezone. Boston Celticsi iskoristili su lošu obranu Utah Jazza da bi došli do svoje pete pobjede. Jazzere su na domaćem terenu svladali sa 112-95.